Жуп нике

Жуп нике - жеке никенин алгачкы коомдук түзүлүштө пайда болгон түрү. Полигамиядан айырмаланып, үйлөнгөн жубайлар бирге жашабагандыктан, үй-бүлө коомдун өз алдынча экономикалык уютку боло алган эмес. Нике туруксуз болгон. Үйлөнгөндөр өз уруусу менен чогуу жашап, кез-кезде гана бирине-бири каттап турган. Алгачкы коомдук түзүлүштүн бузулушу, жеке менчиктин пайда болушу, Жуп никеден жеке никеге өтүүгө шарт түзгөн. Кийин үй-бүлө уруудан бөлүнүп чыгып, ал коомдун экономикалык уюткусуна айланган жана үй-бүлөдө атанын бийлиги орногон.
Категория:Коом
 Колдонулган адабияттар 
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5